ΠΕΡΙΒΑΛΛΟΝΤΙΚΟ ΠΡΟΓΡΑΜΜΑ 2014-2015
« ΓΕΩΜΥΘΟΛΟΓΙΚΑ ΜΟΝΟΠΑΤΙΑ »
Υπεύθυνες καθηγήτριες  Παραλίκη Αναστασία - Κουστένη Σοφία
Το σχολείο μας έγινε δεκτό στο εθνικό θεματικό δίκτυο « ΓΕΩ » με τριετή διάρκεια
 ΔΡΑΣΕΙΣ – ΕΞΟΡΜΗΣΕΙΣ
· Επίσκεψη στο ΚΠΕ Στυλίδας- Υπάτης
Διήμερο Σεμινάριο υπευθύνων καθηγητριών- Ξενάγηση στο γεωφυσικό χώρο της μάχης των Θερμοπυλών , που έγινε το 480 π.Χ. και τις γύρω περιοχής ,καθώς  και στις πηγές των Θερμοπυλών- Εικονική περιήγηση στο Κέντρο Ιστορικής Ενημέρωσης- Δράση στο ΚΠΕ Στυλίδας
· Διήμερη Εκδρομή στην Πελοπόννησο
Περιήγηση στην Αρχαία Μεσσήνη
Καλαμάτα
Σπήλαια Κάψιας- Λιμνών
Καλάβρυτα-Μουσείο Ολοκαυτώματος Καλαβρύτων
Επιστροφή με τον οδοντωτό σιδηρόδρομο από Καλάβρυτα προς Διακοφτό
ΣΚΕΨΕΙΣ ΚΑΙ ΣΥΝΑΙΣΘΗΜΑΤΑ ΜΕΣΑ ΑΠΟ ΤΗ ΖΩΓΡΑΦΙΚΗ
ΥΠΕΥΘΥΝΗ ΚΑΘΗΓΗΤΡΙΑ: κα ΝΑΛΜΠΑΝΤΗ  ΑΓΓΕΛΙΚΗ

Μέσα στα πλαίσια των βιωματικών δράσεων’Σχολική και κοινωνική ζωή’ υλοποιήσαμε το
πρόγραμμα’Σκέψεις και συναισθήματα μέσα από τη ζωγραφική’με υπεύθυνη καθηγήτρια
την κα Ναλμπάντη Αγγελική ΠΕ05.
Οι στόχοι μας ήταν η καλλιέργεια της ομαδοσυνεργατικής δράσης,η συνειδητοποίηση ότι 
ο άνθρωπος μπορεί να ελέγχει τον τρόπο έκφρασης των συναισθημάτων,η απόκτηση γνώ-
σεων και δεξιοτήτων,η αναγνώριση της ήπιας έκφρασής τους της εναρμονισμένης με τα 
χρώματα και τα ονειρικά ταξίδια που προσφέρει η ζωγραφική.
Εργαστήκαμε αυτόνομα και κατά ομάδες.Τα αποτελέσματα αποδεικνύουν την εκπαίδευση
και  ευαισθητοποίηση των μαθητών με την αναγνώριση,έκφραση και διαχείρηση των προ-
σωπικών συναισθημάτων τους αλλά και  αυτών του περιβάλλοντός τους.

Σχολική και κοινωνική ζωή
Θέμα: Σχολείο χωρίς διακρίσεις, σχολείο με θάρρος  (Α΄ γυμνασίου)
Καθηγήτρια:  Γεωργία Μαυράκου
Παιδιά της Α΄ τάξης του 1ου Γυμνασίου Αλίμου έκαναν αξιόλογες προσπάθειες να δείξουν μέσα από τις ομαδικές εργασίες τους, πως αντιλαμβάνονται το "bullying" στο σχολείο. Μια που τα παιδιά της πρώτης τάξης είναι σχετικά μικρά σε ηλικία, σκέφτηκα  ότι ένας καλός τρόπος να δείξουν τι σκέφτονται για αυτό το θέμα, είναι το πρόγραμμα με το οποίο τους  πρότεινα να δουλέψουν. Είναι πρόγραμμα δημιουργίας κινούμενων σχεδίων στον υπολογιστή. Έτσι προέκυψαν σύντομες ιστορίες με θέμα το bullying. 
Οι μαθητές πειραματίστηκαν με αυτό το πρόγραμμα με πολύ ενδιαφέρον αποτελέσματα. Τα παιδιά είναι περήφανα για της ταινίες τους μικρού μήκους σε μορφή κινούμενων σχεδίων. 
Σχολική και κοινωνική ζωή
Θέμα: Facebook και σχολική βία  (Β΄ γυμνασίου)
Καθηγήτρια:  Γεωργία Μαυράκου
Με την βοήθεια ενός προγράμματος παρουσίασης, δημιούργησαν μαθητές της Β΄ γυμνασίου του 1ου Γυμνασίου Αλίμου
υπέροχες εργασίες στον υπολογιστή. Εμπλούτισαν τις παρουσιάσεις τους με εικόνες και φράσεις σχετικές με το θέμα και μουσική που επέλεξαν οι ομάδες . Όλες οι ομάδες δούλεψαν με ζήλος και όρεξη, με αποτέλεσμα να δημιουργηθούν υπέροχες εργασίες.
Μέσα από αυτές τις παρουσιάσεις αντιλαμβάνεται κάποιος, το πόσο ώριμα αντιμετωπίζουν τα παιδιά το θέμα facebook και τους κινδύνους που κρύβει. Σχετικά με το θέμα υπήρχαν και πολλές συζητήσεις μέσα στην τάξη, όπου μπορούσαν οι μαθητές να πουν τη γνώμη τους, αλλά και εμπειρίες πάνω σε αυτό το θέμα. 
ΣΚΖ  Α ΄ ΓΥΜΝΑΣΟΥ
ΘΕΜΑ: ‘ΥΓΙΕΙΝΗ ΔΙΑΤΡΟΦΗ: ΤΡΟΠΟΣ ΣΚΕΨΗΣ , ΑΛΛΑ ΚΑΙ ΤΡΟΠΟΣ ΖΩΗΣ’
ΚΑΘΗΓΗΤΡΙΑ: ΚΩΣΤΟΥΛΑ ΑΡΕΤΗ (ΠΕ15)
Στα πλαίσια της βιωματικής δράσης,	με δεκαεπτά μαθητές  της Α΄γυμνασίου, προσπαθήσαμε να μελετήσουμε τη διατροφή  και τη σχέση της διατροφής με την υγεία μας.
Οι μαθητές μελέτησαν σε ομάδες ,τους παράγοντες που επηρεάζουν τη διατροφή τους, τα προβλήματα που προκύπτουν από την ανθυγιεινή διατροφή καθώς και τις διατροφικές διαταραχές όπως η βουλιμία, η νευρική ανορεξία κ.α.
Κατά ομάδες ,επίσης, ερεύνησαν και απέδωσαν με τη μορφή ‘κολάζ’ τις ομάδες τροφίμων.
Προσπαθήσαμε να δούμε τα οφέλη της μεσογειακής διατροφής στην υγεία μας και να τη συγκρίνουμε, μέσω ερωτηματολογίου, με τις διατροφικές συνήθειες των μαθητών της βιωματικής δράσης.
Στόχος της βιωματικής δράσης ήταν να συνειδητοποιήσουν οι μαθητές ότι η υγιεινή διατροφή προάγει την υγεία μας και προκύπτει μέσα από τη γνώση και την επιλογή σωστών τρόπων διατροφής.	

									
ΣΚΖ Β ΄ ΓΥΜΝΑΣΙΟΥ
ΘΕΜΑ: ‘ΗΘΗ, ΕΘΙΜΑ ΚΑΙ ΠΑΡΑΔΟΣΕΙΣ ΧΩΡΩΝ ΤΗΣ ΕΥΡΩΠΗΣ’
ΚΑΘΗΓΗΤΡΙΑ: ΚΩΣΤΟΥΛΑ ΑΡΕΤΗ (ΠΕ 15)
Στα πλαίσια της βιωματικής δράσης, με δεκαοκτώ μαθητές της Β ΄γυμνασίου,  μελετήσαμε τα ήθη και έθιμα κάποιων χωρών της Ευρώπης.
Οι μαθητές χωρίστηκαν σε τέσσερις ομάδες και κάθε ομάδα ασχολήθηκε με μια από τις παρακάτω χώρες: τη Γαλλία, την Αγγλία, τη Γερμανία και την Κύπρο.
Οι μαθητές μελέτησαν ήθη και έθιμα των συγκεκριμένων  χωρών που αφορούσαν στο γάμο, τη γιορτή των Χριστουγέννων , τις απόκριες και το Πάσχα. Τα συγκρίνανε με τα αντίστοιχα ελληνικά έθιμα και εντοπίσανε ομοιότητες και διαφορές.
Προσπάθησαν, επίσης, να βρουν και να τραγουδήσουν παραδοσιακά τραγούδια των χωρών και αναβιώσαμε κάποια έθιμα όπως: φτιάξαμε και φάγαμε παραδοσιακές γαλλικές κρέπες και αναβιώσαμε το γαλλογερμανικό πασχαλινό έθιμο ‘το κυνήγι του αβγού’.
Μέσα από αυτή τη διαδικασία, τα παιδιά ανακάλυψαν τη διαφορετικότητα κάθε λαού καθώς και τις έντονες αλληλεπιδράσεις μεταξύ των πολιτιστικών στοιχείων κάθε λαού.

ΠΕΡΙΒΑΛΛΟΝΤΙΚΟ ΠΡΟΓΡΑΜΜΑ <<Ο ΠΛΑΝΗΤΗΣ ΣΕ ΙΣΟΡΡΟΠΙΑ>>

ΥΠΕΥΘΥΝΟΙ ΚΑΘΗΓΗΤΕΣ: ΣΚΥΡΙΑΝΟΥ ΜΑΡΙΑ, ΜΠΟΤΣΩΝΗΣ ΑΘΑΝΑΣΙΟΣ
· Οι μαθητές εκτέλεσαν εργασίες σε ομάδες με θέματα:
· Απειλούμενα είδη
· Τρόποι προστασίας
· Ρύπανση περιβάλλοντος
· Ηλιακό σύστημα και μαύρες τρύπες
· Κατασκεύασαν με ανακυκλώσιμα υλικά 
· Ζωγράφισαν με θέμα  <<Ο ΠΛΑΝΗΤΗΣ ΣΕ ΙΣΟΡΡΟΠΙΑ>>
· Έγινε επίσκεψη στο ΚΠΕ Λαυρίου (βιωματική δράση στα ορυχεία μεταλλευμάτων)
· Έγινε επίσκεψη στο ΚΠΕ Ελευσίνας (βιωματική δράση στην ακτή- καταγραφή ειδώ που αποτελούν δείκτες ρύπανσης)

[bookmark: _GoBack]


ΣΚΖ
YΠΕΥΘΥΝΗ ΚΑΘΗΓΗΤΡΙΑ  ΚΕΦΑΛΑ ΜΑΡΙΑ
Θέμα: Σκάκι η ζωή μας. Είμαστε άσπρο ή μαύρο;
Δεκαεπτά παιδιά της Α’ Γυμνασίου με την καθηγήτρια τους προσπάθησαν να απαντήσουν στο ερώτημα αν είμαστε τελικά τόσο διαφορετικοί μεταξύ μας όσο νομίζουμε. Για το σκοπό αυτό εργάστηκαν  ομαδικά δημιουργώντας έργα ζωγραφικής και γράφοντας ιστορίες που ταίριαζαν με αυτά. Επισκέφτηκαν τον χώρο του Δρω και προσπάθησαν να νιώσουν ως μία ομάδα, ως μία οντότητα. Το μεγαλύτερο μέρος του χρόνου τους το αφιέρωσαν στην ανάγνωση του έργου της Παόλα Καπριόλο Με τα μάτια του άλλου, που είναι εμπνευσμένο από αληθινό γεγονός. Με αφορμή το βιβλίο προσπάθησαν να απαντήσουν στο αν τελικά είμαστε τόσο διαφορετικοί όσο νομίζουμε αλλά και να δουν την πραγματικότητα γύρω μας από μία άλλη οπτική γωνία.

Βιωματική δράση
Θέμα: Ιφιγένεια!!!!!  Πού είναι η Ιφιγένεια;
Γνωρίζουμε καλά τους ήρωες της μυθολογίας μας; Και αν ναι μήπως αυτοί ενέπνευσαν κάποιους με περίεργο τρόπο; Διαλέξαμε μία σημαντική ηρωίδα της ελληνικής μυθολογίας, την Ιφιγένεια, και αναζητήσαμε πληροφορίες για αυτήν. Ποια ήταν; Από πού κρατάει η σκούφια της; Τι συνέβη στη ζωή της; Μάθαμε για τις αρχαίες τραγωδίες που γράφτηκαν σχετικά και παρακολουθήσαμε την ταινία του Κακογιάννη Ιφιγένεια. 
Αναρωτηθήκαμε ποιοι μπορεί να εμπνεύστηκαν από τον μύθο και βρήκαμε τραγωδίες, όπερες, γλυπτά, πίνακες ζωγραφικής, αγγεία, κτλ. . Βρήκαμε και τον δικό μας Πέτρο Κατσαϊτη από την Κεφαλονιά του 18ου αιώνα που θέλησε να δώσει μία άλλη χροιά στον μύθο με το έργο του Ιφιγένεια εν Ληξουρίω.   Παντρέψαμε την Ιφιγένεια και τον Αχιλλέα, οι υπηρέτες πήγαν για κρασί στα καπηλειά και στο φαρμακείο του Σγαρανέλλου για κουφέτα. Και έζησαν αυτοί καλά και ‘μεις καλύτερα. Γιατί οι ιστορίες δεν χρειάζεται να έχουν άσχημο τέλος!!!!
Περιβαλλοντική εκπαίδευση
Θέμα: «Η Γεωμετρία στην Αρχαία Ελλάδα: πώς επέδρασε στο ανθρωπογενές περιβάλλον, την τέχνη, την επιστήμη»
Υπεύθυνη καθηγήτρια: Μοσχοπούλου Καλλιρρόη
Παρουσιάσαμε μία θεατρική παράσταση, με τίτλο «Αεί ο θεός ο Μέγας Γεωμετρεί»  Ένα ταξίδι με τη μηχανή του χρόνου στη μαγεία της Γεωμετρίας.
Το σχολείο μας επελέγει να συμμετάσχει στην ημερίδα « Ο ρόλος του σχολείου στην εκπαίδευση του ενεργού παγκόσμιου πολίτη» που διοργάνωσε το Ινστιτούτο Εκπαιδευτικής Πολιτικής σε συνεργασία με την Δ/νση Ευρωπαϊκών και Διεθνών Θεμάτων του ΥΠΕΞ στις 27/4/2015.  Στο πλαίσιο του Εθνικού προγράμματος Δράσεων του Ευρωπαϊκού έτους για την ανάπτυξη 2015.
Στο Αμφιθέατρο του Μουσείου της Ακρόπολης παρουσιάσαμε πρόγραμμα περιβαλλοντικής εκπ/σης του 2013-14 θεατρική παράσταση με τίτλο «Πολίτης στην Ελλάδα του 2014»

	








